ועדת החינוך, התרבות והספורט, כנסת 20, פרוטוקול מספר 680, 2018-07-15 15:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט.

יעקב מרגי: היום ה-15 ביולי 2018, ג' באב התשע"ח, על סדר היום הצעת חוק המרכז להנצחת מורשת גוש קטיף וצפון השומרון (תיקון) (הגדרת מוסד להשכלה גבוהה), התשע"ח-2018.

יעקב מרגי: הצעת חוק פרטית שמספרה 3962 של חבר הכנסת בצלאל סמוטריץ וקבוצת חברי כנסת.

יעקב מרגי: אני מבין שהשינוי הוא רק בהגדרות.

יעקב מרגי: היועצת המשפטית, ואחר כך בצלאל.

מירב ישראלי: התיקון מתייחס לסעיף 5 לחוק המרכז להנצחת מורשת גוש קטיף.

מירב ישראלי: יש בו נציגים במועצה ואחד מהם הוא איש הסגל האקדמי.

מירב ישראלי: כיום כתוב מוסד מוכר, מוסד מוכר מוגדר בחוק כסעיף 9 לחוק המועצה להשכלה גבוהה.

מירב ישראלי: היום בהגדרות, כאשר מדברים על מוסד להשכלה גבוהה, בפרט לעניינים האלה, מתייחסים גם למוסד שקיבל היתר וגם למוסד לפי סעיף28א, ואגב, זה סעיף שכבר תיקנו אותו ובעוד כשנה הוא מתחלף ואז בכל מקרה הוא ייחשב מוסד מוכר, אבל גם לתקופה הזו, כדי שאפשר יהיה למנות אנשי סגל מכל המוסדות, מתבקש השינוי הזה.

מירב ישראלי: עשינו שינויים מסוימים של נוסח ואין עליהם מחלוקת.

יעקב מרגי: אתה רוצה להתייחס?

בצלאל סמוטריץ': לא.

בצלאל סמוטריץ': בסוף אני אומר תודה.

יעקב מרגי: אני רוצה לומר לך תודה על שהתחשבת בנו.

יעקב מרגי: דחינו את הדיון.

מירב ישראלי: הנוסח המתוקן אומר:

מירב ישראלי: בחוק המרכז להנצחת מורשת גוש קטין וצפון השומרון, בסעיף 2, בהגדרה "מוסד מוכר", "המועצה להשכלה גבוהה", המלים "מוסד מוכר", יימחקו, במקום "כמשמעותם" יבוא "כמשמעותה", ובסופה יבוא "(להלן – חוק המועצה להשכלה גבוהה)".

מירב ישראלי: בסעיף 5(7) לחוק העיקרי, במקום "במוסד מוכר בישראל" יבוא "במוסד להשכלה גבוהה" ובסופה יבוא "בפסקה זו, "מוסד להשכלה גבוהה" – אחד מאלה:

מירב ישראלי: מוסד שקיבל היתר או אישור לפי סעיף 21א לחוק המועצה להשכלה גבוהה.

מירב ישראלי: זה בעצם סעיף זהה לסעיף שלאחרונה חוקקה הוועדה הזו בחוק מורשת מלחמת ששת הימים ויש בו הוראה הזו.

יעקב מרגי: זה הנוסח.

בצלאל סמוטריץ': זה חוק שבסך הכול עושה צדק עם מוסדות מסוימים.

עמרי גולן: המועצה להשכלה גבוהה.

עמרי גולן: הנוסח הוא נוסח סטנדרטי ורגיל זה הנוסח המקובל בהרבה חוקים.

יעקב מרגי: מקובל עליכם.

עמרי גולן: לחלוטין.

יעקב מרגי: עוד התייחסויות?

יעקב מרגי: אין.

יעקב מרגי: אני מביא להצבעה.

יעקב מרגי: אתה יכול להצביע במקום חבר הכנסת מוטי יוגב.

יעקב מרגי: מי בעד אישור הצעת חוק המרכז להנצחת מורשת גוש קטיף וצפון השומרון (תיקון) (הגדרת מוסד להשכלה גבוהה), התשע"ח-2018?

יעקב מרגי: בעד – 2

יעקב מרגי: נמנעים – אין

יעקב מרגי: הצעת החוק עברה פה אחד והיא תועבר למליאה להצבעה לקריאה שנייה ושלישית.

יעקב מרגי: תודה רבה.